Anexa la Proiectul de Hotărâre nr. 121/11019/29.06.2026

A C O R D   D E   C O O P E R A R E


Încheiat între:
MUNICIPIUL BRAD, reprezentat legal prin Primar, Florin CAZACU, cu sediul în municipiul Brad, strada Independenței nr. 2, județul Hunedoara, cod fiscal 4374351, în calitate de Proprietar și Beneficiar al Autorizației de Construire nr. 19 din 19.03.2025, pe de o parte,
și
S.C. APA PROD S.A. DEVA, cu sediul în municipiul Deva, Calea Zarandului nr. 43, județul Hunedoara, înregistrată la Registrul Comerțului sub nr. J20/262/2000, C.U.I. RO 13032733, reprezentată legal prin Director General, Ing. Dorin - Oliviu GLIGOR, în calitate de Operator regional și Finanțator/Executant al lucrărilor, pe de altă parte.
CAPITOLUL I. OBIECTUL ACORDULUI

Art. 1. (1) Obiectul prezentului Acord îl constituie cooperarea instituțională dintre părți în vederea  finanțării, realizării, finalizării și punerii în funcțiune a obiectivului de investiții de utilitate publică „Reabilitare și extindere rețea apă potabilă strada Șteampurile Vechi, Municipiul Brad” (denumit în Planul de Investiții al Operatorului: „Extindere rețea distribuție apă Dn 63 mm, inclusiv 18 branșamente, str. Șteampurile Vechi”).
             (2) În scopul prevăzut la alin. (1), Municipiul Brad pune la dispoziția Operatorului dreptul de utilizare a Documentației tehnico-economice și a Proiectului Tehnic (faza P.T.) aferente obiectivului de investiții „Reabilitare și extindere rețea apă potabilă strada Șteampurile Vechi, Municipiul Brad”, iar S.C. APA PROD S.A. Deva preia obligația finanțării și execuției integrale a lucrărilor, în baza Autorizației de Construire deținute de către Municipiul Brad.

CAPITOLUL II. DURATA ACORDULUI

Art. 2. Prezentul Acord intră în vigoare la data semnării lui de către ambele părți și își produce efectele până la finalizarea recepției finale a lucrărilor, intrarea bunului în patrimoniul Municipiului Brad și predarea lui spre exploatare.

CAPITOLUL III. VALOAREA APORTULUI STRUCTURAL
 ȘI PUNEREA LA DISPOZIȚIE

Art. 3. (1) Documentația tehnică pusă la dispoziție, în original, constă în:
              a. - Documentația tehnico - economică, faza D.T.A.C., aferentă obiectivului de investiții „Reabilitare și extindere rețea apă potabilă strada Șteampurile Vechi, Municipiul Brad, Județul Hunedoara”, aprobată prin Hotărârea Consiliului Local nr. 169/2023;
              b. - Proiectul Tehnic de Execuție (faza P.T.);
              c. - Autorizația de Construire nr. 19/19.03.2025 și avizele care au stat la baza emiterii acesteia.
                       (2) Valoarea totală a documentelor de proiectare și a avizelor menționate la alin. (1) este de ........... lei și reprezintă aportul structural inițial al Municipiului Brad la prezenta cooperare.

CAPITOLUL IV. OBLIGAȚIILE PĂRȚILOR

Art. 4. Obligațiile Municipiului Brad:
          a. - să predea pe bază de proces-verbal, în termen de maximum 5 zile de la semnarea prezentului acord, toate documentele tehnice menționate la art. 2;
          b. - să își mențină calitatea de beneficiar și titular al Autorizației de Construire nr. 19/19.03.2025 pe toată perioada de valabilitate și de execuție a lucrărilor, facilitând accesul tehnic al operatorului pe șantier;
           c. - să participe prin reprezentanții Compartimentului Investiții și ai Compartimentului Urbanism, Amenajarea Teritoriului la fazele determinante, la monitorizarea lucrărilor și la recepția la terminarea lucrărilor.
Art. 5. Obligațiile S.C. APA PROD S.A. Deva
         a. - să utilizeze Proiectul Tehnic (P.T.) primit strict în scopul execuției obiectivului de investiții „Reabilitare și extindere rețea apă potabilă strada Șteampurile Vechi, Municipiul Brad, Județul Hunedoara”, fiindu-i interzisă utilizarea acestuia în alte scopuri sau înstrăinarea către terți;
         b. - să asigure finanțarea integrală, procedurile de achiziție a lucrărilor și execuția efectivă a obiectivului de investiții conform graficului de investiții aprobat pe anul 2026;
          c. - să respecte întocmai soluțiile tehnice din Proiectul Tehnic (P.T.) furnizat și cerințele din Autorizația de Construire;
          d. - să notifice Municipiul Brad cu privire la data începerii lucrărilor și să convoace comisia de recepție la finalizarea acestora.

CAPITOLUL V. REGIMUL JURIDIC AL BUNURILOR ȘI
 EVIDENȚA CONTABILĂ

Art. 6. (1) Prezentul Acord nu transferă în favoarea S.C. APA PROD S.A. dreptul de proprietate asupra terenurilor afectate de lucrări sau asupra documentelor transmise, ci doar dreptul temporar de utilizare a proiectului pentru execuție. 
             (2) S.C. APA PROD S.A. are obligația să integreze valoarea aportului structural al Municipiului Brad (costul proiectării) în valoarea totală de inventar a mijlocului fix rezultat. 
             (3) La finalizarea lucrărilor și semnarea procesului verbal de recepție la terminarea lucrărilor, rețeaua de apă construită este catalogată de drept ca „bun de retur”, intrând direct în proprietatea publică a Municipiului Brad. 
             (4) Ulterior recepției, rețeaua va fi înregistrată în inventarul domeniului public al Municipiului Brad și va fi dată în exploatare S.C. APA PROD S.A. Deva prin act adițional la Contractul de delegare a gestiunii serviciului.

CAPITOLUL VI. DISPOZIȚII FINALE

Art. 7. Orice modificare a prezentului Acord se poate face numai prin act adițional, cu acordul ambelor părți.
 Art. 8. Litigiile ce pot apărea între părți se vor soluționa pe cale amiabilă, iar în caz contrar, de către instanța competentă de contencios administrativ.

Prezentul Acord de Cooperare s-a încheiat astăzi, ____________2026, în 2 (două) exemplare originale, unul pentru Municipiul Brad și unul pentru S.C. APA PROD S.A. Deva.

Inițiator
PRIMAR
Florin CAZACU

